Title: ระเบียบกรมการขนส่งทางบก ว่าด้วยการดำเนินการเกี่ยวกับทะเบียนและภาษีรถตามกฎหมายว่าด้วยรถยนตร์ (ฉบับที่ 5) พ.ศ. 2541

ระเบียบกรมการขนส่งทางบก

ระเบียบกรมการขนส่งทางบก
ว่าด้วยการดำเนินการเกี่ยวกับทะเบียนและภาษีรถตามกฎหมายว่าด้วยรถยนตร์
(ฉบับที่
5 พ.ศ. 2541
---------

ตามที่ได้มีระเบียบกรมการขนส่งทางบกว่าด้วยการดำเนินการ
เกี่ยวกับทะเบียนและภาษีรถตามกฎหมายว่าด้วยรถยนตร์ พ.ศ.
2531 ลงวันที่ 
7 มิถุนายน 2531 ไว้แล้วนั้น

โดยที่เป็นการสมควรแก้ไขเพิ่มเติมวิธีปฏิบัติในการดำเนินการ
เกี่ยวกับทะเบียนและภาษีรถตามกฎหมายว่าด้วยรถยนตร์ให้เหมาะสมยิ่งขึ้น

อาศัยอำนาจตามความในมาตรา 10 มาตรา 13 มาตรา 16 และมาตรา 17

แห่งพระราชบัญญัติรถยนตร์ พ.ศ. 2522
ซึ่งแก้ไขเพิ่มเติมโดยพระราชบัญญัติ
รถยนตร์ (ฉบับที่ 3) พ.ศ. 2525
อธิบดีกรมการขนส่งทางบกจึงวางระเบียบไว้ 
ดังต่อไปนี้
          ข้อ 1  ระเบียบกรมการขนส่งทางบก
ว่าด้วยการดำเนินการ
เกี่ยวกับทะเบียนและภาษีรถตามกฎหมายว่าด้วยรถยนตร์ (ฉบับที่
5 พ.ศ. 2541
          ข้อ 2  ให้เพิ่มความต่อไปนี้เป็นข้อ 8 ทวิ
ของระเบียบกรมการ
ขนส่งทางบก
ว่าด้วยการดำเนินการเกี่ยวกับทะเบียนและภาษีรถตามกฎหมาย
ว่าด้วยรถยนตร์ พ.ศ. 2531
          ข้อ 8
ทวิ  รถที่จดทะเบียนแล้วตามข้อ 11
(3) หากมีการขอ
ดำเนินการใด ๆ ทางทะเบียนต่อมา
จะต้องได้รับแจ้งผลตรวจสอบยืนยันความ
ถูกต้องของหลักฐานการนำเข้าจากกรมศุลกากรแล้ว
จึงจะดำเนินการต่อไปได้
          ข้อ 3  ให้ยกเลิกความใน (3) ของข้อ 11
แห่งระเบียบกรมการ
ขนส่งทางบก
ว่าด้วยการดำเนินการเกี่ยวกับทะเบียนและภาษีรถตามกฎหมาย
ว่าด้วยรถยนตร์ พ.ศ. 2531 และให้ใช้ความต่อไปนี้แทน
          (3)
รถที่นำเข้าในราชอาณาจักรในลักษณะ รถใหม่ หรือ 
รถใช้แล้ว ที่มิใช่เพื่อการจำหน่าย

(ก) ใบรับรองการนำเข้าจากกรมศุลกากร (แบบ 32) และ
ใบเสร็จรับเงินค่าอากรขาเข้า

(ข) สำเนาใบขนสินค้าขาเข้าฯ บัญชีแสดงรายการสินค้า 
(INVOICE)

(ค) หลักฐานประจำตัวเจ้าของรถ ได้แก่ ภาพถ่ายบัตร
ประจำตัวและสำเนาหรือภาพถ่ายทะเบียนบ้าน
หรือหนังสือรับรองการจดทะเบียน
นิติบุคคล
          ข้อ 4  ให้ยกเลิกความใน (จ) ของข้อ 13 (3)
แห่งระเบียบ
กรมการขนส่งทางบก
ว่าด้วยการดำเนินการเกี่ยวกับทะเบียนและภาษีรถตาม
กฎหมายว่าด้วยรถยนตร์ พ.ศ. 2531 และให้ใช้ความต่อไปนี้แทน
          (จ)
จ่ายแผ่นป้ายทะเบียนรถ เครื่องหมายการเสียภาษีประจำปี 
และใบคู่มือจดทะเบียนรถ เว้นแต่รถตามข้อ 11 (3)
ให้จ่ายเฉพาะแผ่นป้าย
ทะเบียนรถกับเครื่องหมายการเสียภาษีประจำปีให้ไปก่อน
แล้วให้ตรวจสอบ
เอกสารหลักฐานการนำเข้าไปยังกรมศุลกากรภายในวันนั้นหรือวันรุ่งขึ้นเป็น
อย่างช้า
และเมื่อได้รับแจ้งผลการตรวจสอบหลักฐานการนำเข้าจากกรมศุลกากร
ว่าถูกต้องจึงจ่ายใบคู่มือจดทะเบียนรถให้ต่อไป
พร้อมจัดส่งทะเบียนรถให้สำนักงาน
ขนส่งเขตพื้นที่
หรือสำนักงานขนส่งจังหวัดสาขาที่เจ้าของรถมีภูมิลำเนาในเขต
พื้นที่รับผิดชอบ แล้วแต่กรณี โดยไม่ชักช้า
          ข้อ 5  ให้ใช้ระเบียบนี้ตั้งแต่บัดนี้เป็นต้นไป

ให้ไว้ ณ วันที่ 17 เมษายน พ.ศ. 2541

                            พงศกร
เลาหวิเชียร

อธิบดีกรมการขนส่งทางบก